Brigitte García

Melany Brigitte García Farías (Canoa, 1997ko urtarrilaren 27a – San Vicente, 2024ko martxoaren 24a) ekuadortar erizain eta politikaria izan zen, alkate kargua hartu duen ekuadortar gazteena. 2023ko maiatzetik 2024ko martxoan hil zuten arte izan zen San Vicenteko alkate.

 Bizitza 
Melany Brigitte García Farías 1997ko urtarrilaren 27an jaio zen Canoan, Ekuadorko San Vicente kantonamenduan. Lau neba-arrebetatik gazteena zen. Txikitan politikarekiko interesa piztu zitzaion, eta nerabezaroan eskualdeko hainbat proiektu politikotan parte hartu zuen. 15 urte zituela, osasun-zerbitzu batean egiten zuen lan.

Erizain moduan trebatu ondoren, San Vicenteko alkatetzarako aurkeztu zuen bere burua. Herritarren Iraultza Mugimenduak bultzatuta, 2023ko maiatzean, 26 urte baino ez zituela, Ekuadorren historiako alkate gazteena bihurtu zen. 4.943 botorekin (%37,48) hautatu zuten. Bere agintaldian, edateko ura eta estolda-sistemak ezarri zituen, komunitatearen ongizateari laguntzeko. Gainera, nekazaritza eta arrantza industria garatzeko asmoa zuela adierazi zuen.

2024ko martxoaren 24an erail zuten, alkate kargua hartu eta hamar hilabetera, Jairo Loor komunikazio zuzendariarekin batera. Auto baten barruan gertatu da hilketa, eta biak hil zituen pertsona haiekin batera zihoala uste da.

 Erreferentziak 

 Kanpo estekak 

Kategoria:Ekuadorko politikariak
Kategoria:Emakume alkateak
Kategoria:XXI. mendeko politikariak
Kategoria:Erizainak
Kategoria:Eraildako politikariak
Kategoria:Suzko armen ondorioz hildakoak
Kategoria:Ekuadorko hilketak
Kategoria:2024ko hilketak